作者：游次公
词牌/韵律：贺新郎

paragraphs: 斗柄回秋律。
素蟾飞、冰霜万里，满川金碧。
得月偏多何处是，惟有桥南第一。
正野迥、西风寒寂。
丹桂婆娑疏影在，想微瑕、未累千金璧。
河汉远，澹无迹。
知君有句酬佳夕。
尽高歌、胡床自倚，露漙珠溢。
坐到参横星欲暗，隐隐天低似笠。
但络纬、悲啼催织。
吟咏凄凉翻有恨，谅知音、人远空追忆。
谁为置，郑庄驿。